ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


      ЧЕЧИМ


	2022-жылдын «17» марты 
	         № 24
	                Москва шаары



Евразия өкмөттөр аралык кеңешинин «Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин биргелешкен аракеттеринин программасы жөнүндө» тескемесинин долбоору тууралуу

Евразия экономикалык комиссиясынын Кеңеши чечти:
1. Евразия өкмөттөр аралык кеңешинин «Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин биргелешкен аракеттеринин программасы жөнүндө» тескемесинин долбоору жактырылсын (тиркелет) жана Евразия өкмөттөр аралык кеңешинин кароосуна берилсин.
2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет. 



Евразия экономикалык комиссиясынын Кеңешинин мүчөлөрү:

	 
Армения Республикасынан
 
	Беларусь Республикасынан
	Казакстан
Республикасынан
	Кыргыз
Республикасынан
	Россия
Федерациясынан

	


М. Григорян

Б. Султанов

ЕВРАЗИЯ ӨКМӨТТӨР АРАЛЫК КЕҢЕШИ

ТЕСКЕМЕ


	20 -жылдын «   »                     
	         № 
	                                       шаары




Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин бирдиктүү аракеттеринин программасы жөнүндө 

Жогорку Евразия экономикалык кеңешинин 2020-жылдын 
11-декабрындагы № 12 чечими менен бекитилген 2025-жылга чейин Евразия экономикалык интеграциясын өнүктүрүүнүн стратегиялык багыттарынын 4.12.1-пунктун, ошондой эле 2014-жылдын 29-майындагы Евразия экономикалык бирлиги жөнүндө келишимдин XII бөлүмүнүн жоболорун ишке ашыруу максатында:
1. Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин бирдиктүү аракеттеринин тиркелген программасы (мындан ары – Программа) бекитилсин.
2. Евразия экономикалык бирлигинин мүчө мамлекеттеринин өкмөттөрү Евразия экономикалык комиссиясы менен өз ара аракеттенүү аркылуу компетенцияларынын алкагында Программаны (Программага карата тиркемени) ишке ашыруу боюнча иш-чаралар планын аткарууну камсыз кылышсын.
3. Евразия экономикалык комиссиясы Евразия өкмөттөр аралык кеңешине 2026-жылдын биринчи жарым жылдыгында Программаны ишке ашыруунун жыйынтыктары тууралуу маалымат берсин. 
4. Ушул тескеме Евразия экономикалык бирлигинин расмий сайтына жарыялаган күндөн тартып күчүнө кирет. 

Евразия өкмөттөр аралык кеңешинин мүчөлөрү:

	 
Армения Республикасынан
 
	Беларусь Республикасынан
	Казакстан
Республикасынан
	Кыргыз
Республикасынан
	Россия
Федерациясынан

	
	
	
	
	



                                                                                           БЕКИТИЛДИ
Евразия өкмөттөр аралык кеңешинин 20  -жылдын      
№   тескемеси менен 



Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин бирдиктүү аракеттеринин 
ПРОГРАММАСЫ
I. Жалпы жоболор
1. Ушул Программа Бирликтин алкагында керектөөчүлөрдүн укуктарын коргоо жаатында макулдашылган саясаттын негизги багыттарын өнүктүрүүгө жана ишке ашырууга багытталган Евразия экономикалык бирлигинин мүчө мамлекеттеринин (мындан ары – мүчө мамлекеттер, Бирлик) жалпы ыкмаларынын жана чараларынын топтомунун жыйындысы болуп саналат.
2. Ушул Программа Жогорку Евразия экономикалык кеңешинин 
2020-жылдын 11-декабрындагы № 12 чечими менен бекитилген 
2025-жылга чейин Евразия экономикалык интеграциясын өнүктүрүүнүн стратегиялык багыттарынын 4.12.1-пунктуна ылайык иштелип чыккан жана 2014-жылдын 29-майындагы Евразия экономикалык бирлиги жөнүндө келишимдин (мындан ары – Келишим) жоболоруна негизделет.
3. Ушул Программаны иштеп чыгууда төмөнкүлөр эске алынган:
а) керектөөчүлөрдүн укуктарын коргоо жаатындагы мүчө мамлекеттердин мыйзамдары;
б) 2015-жылдын 22-декабрындагы № A/RES/70/186 резолюциясы менен БУУнун Башкы Ассамблеясы тарабынан кабыл алынган Керектөөчүлөрдүн укуктарын коргоо үчүн Бириккен Улуттар Уюмунун жетектөөчү принциптери;
в) Керектөөчүлөрдүн укуктарын коргоо жаатында макулдашылган саясатты жүргүзүү тууралуу протоколдун (Келишимге карата № 13 тиркеме) жоболоруна ылайык кабыл алынган Евразия экономикалык комиссиясынын (мындан ары – Комиссия) сунуштары;
г) мүчө мамлекеттер тарабынан Бирликтин алкагында Евразия экономикалык бирлигинин мүчө мамлекеттеринин керектөөчүлөрдүн укуктарын коргоо маселелери боюнча Консультативдик комитети (мындан ары – Консультативдик комитет) тарабынан даярдалган серептерде чагылдырылган керектөөчүлөрдүн укуктарын коргоо жаатындагы макулдашылган саясатты жүргүзүү тажрыйбасы.
4. Ушул Программа Бирликтин алкагында керектөөчүлөрдүн укуктарын коргоо жаатындагы кызматташтыкты өнүктүрүүнүн концептуалдуу негиздерин аныктайт жана Евразия экономикалык бирлигинин мүчө мамлекеттеринин мыйзамдарын шайкештештирүү тууралуу 2018-жылдын 
6-ноябрындагы макулдашуунун алкагында мүчө мамлекеттер тарабынан кабыл алынган милдеттенмелерге таасир тийгизбейт.
II. Программанын максаты, милдеттери жана ишке ашыруу мөөнөттөрү
5. Ушул Программанын максаты болуп керектөөчүлөрдүн укуктарын коргоо жаатында макулдашылган саясаты жүргүзүү жана Келишимдин 
60-беренесинде каралган керектөөчүлөрдү бирдей укуктук коргоо принцибин жүзөгө ашыруу үчүн мүчө мамлекеттерде шарттарды түзүүнү камсыз кылуу саналат. 
6. Ушул Программанын милдеттери болуп төмөнкүлөр саналат:
а) Келишимде жана Бирликтин алкагындагы эл аралык келишимдерде аныкталган экономиканын тармактарындагы макулдашылган саясатты жүргүзүүдө керектөөчүлөрдүн кызыкчылыктарын түздөн-түз эске алуу (мындан ары – керектөөчүлөрдүн кызыкчылыктарын эсепке алуу) менен жарандардын керектөөчүлүк укуктарын бирдей коргоону камсыз кылуу үчүн мүчө мамлекеттердин биргелешкен аракеттерин уюштуруу;
б) керектөөчүлөрдүн укуктарын коргоо жаатындагы мүчө мамлекеттердин ыйгарым укуктуу органдарынын (мындан ары – ыйгарым укуктуу органдар) арасында маалыматтык алмашууну камсыз кылуу;
в) ушул чөйрөдө Бирликтин алкагында иштелип чыккан эл аралык укуктардын ченемдерин жана жалпы принциптерин эске алуу менен керектөөчүлөрдүн укуктарын коргоо жаатындагы мүчө мамлекеттердин жалпы ыкмаларын иштеп чыгуу;
г) керектөөчүлөрдүн укуктарын коргоо жаатында мүчө мамлекеттердин жарандарын окутууга, ошондой эле рационалдуу жана туруктуу көндүмдөрдү түзүүгө багытталган биргелешкен иш-чараларды өткөрүү;
д) укуктук коргоонун жеткиликтүү каражаттарын киргизүү үчүн ыңгайлуу шарттарды түзүү, анын ичинде мүчө мамлекеттердин керектөөчүлөрүнүн чарба жүргүзүүчү субъектилерин, коомдук бирикмелерди жана уюмдарды тартуу аркылуу керектөөчүлөрдүн катышуусу менен чек ара аралык талаштарды чечүүнүн альтернативдик механизмдерин пайдалануу.
7. Ушул Программаны ишке ашыруу тиркемеге ылайык иш-чаралардын планы аркылуу жүзөгө ашырылат.
III. Программаны ишке ашырууга жооптуулар
8. Ушул Программаны ишке ашыруу төмөнкү ыйгарым укуктуу органдар тарабынан камсыз кылынат: 
Армения Республикасында – Армения Республикасынын Экономика министрлиги, Армения Республикасынын Атаандаштыкты коргоо боюнча комиссиясы;
Беларусь Республикасында – Беларусь Республикасынын Монополияга каршы жөнгө салуу жана соода министрлиги; 
Казакстан Республикасында – Казакстан Республикасынын Соода жана интеграция министрлиги; 
Кыргыз Республикасында – Кыргыз Республикасынын Экономика жана коммерция министрлиги, Кыргыз Республикасынын Экономика жана коммерция министрлигине караштуу Монополияга каршы жөнгө салуу кызматы; 
Россия Федерациясында – Керектөөчүлөрдүн укуктарын коргоо жана адамдын бакубатчылыгы жаатында көзөмөлдөө боюнча федералдык кызмат; 
башка кызыкдар ыйгарым укуктуу органдар (белгиленген компетенциясынын чегинде).
IV. Керектөөчүлөрдүн кызыкчылыктарын эсепке алуу механизмин түзүү үчүн уюштуруучулук негизди жаратуу
9. Мүчө мамлекеттер керектөөчүлөрдүн укуктарын коргоо жаатында укуктук жөнгө салууну өркүндөтүү, ошондой эле керектөөчүлөрдүн кызыкчылыктарын эсепке алуу механизмин түздөн-түз түзүүгө жана керектөөчүлөрдүн укуктарын коргоо жаатында интеграциянын актуалдуу маселелерин чечүүгө жана Бирликтин укугун өркүндөтүүгө багытталган сунуштарды даярдоо боюнча чараларды көрөт.
10. Керектөөчүлөрдүн кызыкчылыктарын эсепке алуу механизмин түзүү өзүнө төмөнкүлөрдү камтыйт:
а) керектөөчүлөрдүн кызыкчылыктарын эсепке алууну камсыз кылууга багытталган Комиссиянын сунуштарын иштеп чыгуу жана кабыл алуу;
б) экономиканын айрым чөйрөлөрүндө керектөөчүлөрдүн кызыкчылыктарын эсепке алуунун талдоосун жүргүзүү жана анын негизинде керектөөчүлөрдүн укуктарын коргоо жаатында интеграциянын актуалдуу маселелерин чечүүгө жана Бириликтин укугун өркүндөтүүгө багытталган сунуштарды даярдоо.
11. Мүчө мамлекеттер керектөөчүлөрдүн корголуу деңгээлин баалоо максатында социологиялык изилдөөлөрдү жүргүзүүнүн максаттуулугун аныктайт.
12. Социологиялык изилдөөлөрдү жүргүзүүнү камсыз кылуу үчүн ыйгарым укуктуу органдар Комиссия менен биргеликте керектөөчүлөрдүн корголуу деңгээлин баалоо максатында социологиялык изилдөөлөрдү жүргүзүүгө методикалык коштоо боюнча Бирликтин органдарынын актыларынын долбоорлорун, ошондой эле мүчө мамлекеттер тарабынан кабыл алынган укуктук жөнгө салууну өркүндөтүү боюнча натыйжалуу чараларын иштеп чыгышат жана макулдашышат. 
V. Керектөөчүлөрдүн укуктарын коргоо жаатында мүчө мамлекеттердин жалпы ыкмаларын иштеп чыгуу боюнча чаралар
13. Комиссия мүчө мамлекеттердин жардамы менен Керектөөчүлөрдүн укуктарын коргоо жаатында макулдашылган саясатты жүргүзүү тууралуу протоколдун (Келишимге карата № 13 тиркеме) 3-пунктунда аныкталган негизги багыттар боюнча улуттук мамилелерди жакындатууга багытталган сунуштамаларды иштеп чыгат, анын ичинде:
электрондук сооданы жүзөгө ашырууда керектөөчүлөрдүн укуктарын коргоо боюнча жалпы ыкмаларды;
керектөөчүлөрдүн укуктарын коргоо жаатында мүчө мамлекеттердин мыйзамдарына сереп салуу боюнча жалпы ыкмаларды.
14. Комиссия мүчө мамлекеттер менен биргеликте керектөөчүлөрдүн укуктарын коргоо жаатындагы Комиссиянын сунуштарын мүчө мамлекеттер тарабынан колдонуунун жыйынтыктарын баалоо максатында талдоо жүргүзүүнү камсыз кылат.
VI. Ыйгарым укуктуу органдардын ортосундагы маалыматтык өз ара аракеттенүүнү өнүктүрүү
15. Мүчө мамлекеттер ыйгарым укуктуу органдардын ортосундагы кызматташтыкты колдоо жана өнүктүрүү боюнча чараларды көрөт.
16. Ыйгарым укуктуу органдар керектөөчүлөрдүн укуктарын сактоо үчүн натыйжалуу контролду камсыз кылуу максатында өз ара аракеттенүүнү, керектөөчүлөрдүн укуктарын коргоо жаатындагы кызматташтыкты кеңейтүүнүн негизинде керектөөчүлөрдүн кызыкчылыктарына таасир эткен чек ара аралык алдамчылык жана адашууга кириптер кылуучу коммерциялык практикага каршы күрөшүүнүн натыйжалуу механизмдерин түзүүнү жана ишке ашырууну жүзөгө ашырат.
17. Комиссия ыйгарым укуктуу органдар менен биргеликте түздөн-түз маалыматтык алмашуу жана керектөөчүлөрдүн катышуусунда чек ара аралык талаштарды чечүүгө көмөк көрсөтүү аркылуу өз ара аракеттенүүнү өнүктүрүүгө багытталган документтерди иштеп чыгат жана бекитет.  
18. Ушул Программанын 17-пунктунда көрсөтүлгөн документтерди иштеп чыгууда таркатылышына (жеткиликтүүлүгүнө) чек коюлган маалымдарга тиешелүү маалыматтарды коргоо боюнча мүчө мамлекеттердин мыйзамдарынын талаптары эске алынат. 
VII. Керектөөчүлөрдүн укуктарын коргоо жаатында мүчө мамлекеттердин жарандарын окутууга, анын ичинде рационалдуу жана туруктуу керектөө көндүмдөрүн түзүүгө багытталган биргелешкен иш-чараларды жүргүзүү
19. Мүчө мамлекеттер Комиссия менен биргеликте жыл сайын керектөөчүлөрдүн укуктарын коргоо жаатында мүчө мамлекеттердин жарандарын маалыматтандырууга жана окутууга, ошондой эле керектөөнүн рационалдуу жана туруктуу көндүмдөрүн түзүүгө багытталган ыйгарым укуктуу органдар тарабынан өткөрүлгөн коомдук иш-чараларга ылайык теманы аныктайт.
20. Комиссия ыйгарым укуктуу органдар менен биргеликте мүчө мамлекеттерде өткөрүлгөн керектөөчүлөрдүн укуктарын коргоо жаатында коомдук иш-чараларды жайылтууга жана системалуу чагылдырууга жалпыга маалымдоо каражаттарын тартууну камсыз кылат. 
21. Мүчө мамлекеттер керектөөчүлөрдүн көз карандысыз коомдук бирикмеси үчүн шарттарды түзүүгө, керектөөчүлөрдүн укуктарын коргоо жаатында макулдашылган саясатты түзүүгө жана ишке ашырууга катышууга, керектөөчүлөрдүн укуктарын жарыялоого жана ачыктоого көмөк көрсөтөт.
VIII. Керектөөчүлөрдүн катышуусу менен чек ара аралык талаштарды жөнгө салуу механизмин түзүү
22. Мүчө мамлекеттер Комиссия менен биргеликте керектөөчүлөрдүн катышуусу менен чек ара аралык талаштарды жөнгө салуу механизмин түзүү боюнча сунуштарды даярдоону камсыздайт. Бул максаттарда керектөөчүлөрдүн укуктарын коргоо жаатындагы, анын ичинде Консультативдик комитеттин жана Комиссиянын Коллегиясынын жыйындарында кароо үчүн берилген баяндаманын негизинде даярдалган электрондук соодадагы чек ара аралык талаштарды чечүү маселелерин биргелешкен аналитикалык изидөөнү жүзөгө ашырат.
IX. Программаны ишке ашыруунун мониторинги
23. Комиссия мүчө мамлекеттер менен биргеликте ушул Программаны ишке ашырууга мониторинг жүргүзөт. 
24. Мониторинг жүргүзүү үчүн ыйгарым укуктуу органдар жыл сайын 30-мартка чейин Комиссияга өткөн жылдын 31-декабрынын абалы боюнча ушул Программанын 7-пунктунда көрсөтүлгөн иш-чаралардын планынын аткарылган жыйынтыктары жөнүндө маалымат берет.
25. Комиссия ушул Программанын 24-пунктуна ылайык берилген маалыматтын негизинде ушул Программаны ишке ашырууга мониторингдин жыйынтыктары тууралуу баяндаманы түзөт жана Консультативдик комитеттин жана Комиссиянын Коллегиясынын жыйындарында аны берүүнү камсыздайт.


Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин бирдиктүү аракеттеринин программасына карата

Керектөөчүлөрдүн укуктарын коргоо жаатындагы Евразия экономикалык бирлигинин мүчө мамлекеттеринин бирдиктүү аракеттеринин программасын ишке ашыруу боюнча иш-чаралардын
ПЛАНЫ

	Иш-чара
	Ишке ашыруу мөөнөтү
	Күтүлүүчү жыйынтык
	Жооптуу аткаруучу
	Бирге аткаруучулар

	I. Керектөөчүлөрдүн кызыкчылыктарын эсепке алуу механизмин түзүү үчүн уюштуруучулук негизди түзүү

	1. Керектөөчүлөрдүн кызыкчылыктарын эсепке алуу механизмин түзүү үчүн Евразия экономикалык комиссиясынын (мындан ары – Комиссия) сунуштарын иштеп чыгуу жана кабыл алуу


	2023-жыл


	Комиссиянын сунуштары 
	Комиссия
	Евразия экономикалык бирлигинин мүчө мамлекеттери (мындан ары – мүчө мамлекеттер)

	2. Керектөөчүлөрдүн кызыкчылыктарын эсепке алуунун жыйынтыктарын талдоо:
	
	
	
	

	керектөөчүлөрдүн кызыкчылыктарын эсепке алууда экономиканын айрым чөйрөлөрүндөгү мүчө мамлекеттердин мыйзамдарына талдоо жүргүзүү
	2023-жыл

	Мүчө мамлекеттердин мыйзамдарын талдоо

	Комиссия

	мүчө мамлекеттер


	жүргүзүлгөн талдоолорду эске алуу менен интеграциянын маселелерин чечүүгө жана керектөөчүлөрдүн укуктарын коргоо чөйрөсүндөгү Евразия экономикалык бирлигинин мыйзамдарын өркүндөтүүгө багытталган сунуштарды даярдоо
	2024-жыл

	2014-жылдын 
29-майындагы Евразия экономикалык бирлиги жөнүндө келишимге өзгөртүүлөрдү киргизүү, Евразия экономикалык бирлигинин органдарынын актыларын иштеп чыгуу 
(зарыл учурда)
	мүчө мамлекеттер

	Комиссия

	Евразия экономикалык бирлигинин мүчө мамлекеттеринин керектөөчүлөрдүн укуктарын коргоо маселелери боюнча Консультативдик комитетинин (мындан ары –Консультативдик комитет) жыйынында керектөөчүлөрдүн укуктарын коргоо чөйрөсүндө макулдашылган саясатты ишке ашыруу тууралуу баяндама берүү
	2025-жыл

	Консультативдик комитеттин жыйынындагы баяндама
	Комиссия

	мүчө мамлекеттер


	3. Керектөөчүлөрдүн корголгондугунун деңгээлин, ошондой эле керектөөчүлөрдүн укуктарын коргоо үчүн мүчө мамлекеттерде кабыл алынган чаралардын натыйжалуулугун баалоо максатында социологиялык изилдөөлөрдү (мындан ары – социологиялык изилдөөлөр) жүргүзүү тууралуу Комиссиянын сунуштарын, анын ичинде сунушталган ыкмалар, объекттер, предметтер, изилдөөлөрдү жүргүзүү мөөнөтү жана негизги көрсөткүчтөрү, социологиялык сурамжылоолорго базалык талаптар, керектөөчүлөрдүн укуктарын коргоо чөйрөсүндөгү мүчө мамлекеттердин ыйгарым укуктуу органдары (мындан ары – ыйгарым укуктуу органдар) менен Комиссиянын ортосунда социологиялык изилдөөлөрдү жүргүзүүнүн жыйынтыктары тууралуу маалымат алмашуунун сунушталган тартибин  иштеп чыгуу жана кабыл алуу
	2023-жыл

	Комиссиянын сунуштары
	Комиссия
	мүчө мамлекеттер

	4. Мүчө мамлекеттерде социологиялык изилдөөлөрдү жүргүзүү (зарыл учурда)
	2023 – 2025-жылдар

	Социологиялык изилдөөлөрдү жүргүзүү тууралуу ыйгарым укуктуу органдардын маалыматтары
	мүчө мамлекеттер 
	Комиссия

	5. Мүчө мамлекеттерде жүргүзүлгөн социологиялык изилдөөлөрдүн жыйынтыктарын талдоо
	2025-жыл
	Консультативдик комитеттин жыйындындагы баяндама
	Комиссия
	мүчө мамлекеттер

	II. Керектөөчүлөрдүн укуктарын коргоо чөйрөсүндөгү мүчө мамлекеттердин бирдиктүү ыкмасын иштеп чыгуу боюнча чаралар

	6. Керектөөчүлөрдүн укуктарын коргоо чөйрөсүндө Макулдашылган саясатты жүргүзүү тууралуу протоколдун (2014-жылдын 29-майындагы Евразия экономикалык бирлиги жөнүндө Келишимге карата № 13 тиркеме) 
3-пунктунда аныкталган негизги багыттар боюнча керектөөчүлөрдүн укуктарын коргоо чөйрөсүндөгү улуттук ыкмаларды жакындатууга багытталган сунуштарды иштеп чыгуу жана кабыл алуу, анын ичинде:
	2023 – 2025-жылы



	Комиссиянын сунуштары

	Комиссия
	мүчө мамлекеттер

	электрондук сооданы жүзөгө ашырууда керектөөчүлөрдүн укугун коргоо боюнча бирдиктүү ыкмалар 
	2023-жыл

	
	
	

	керектөөчүлөрдүн укугун коргоо чөйрөсүндөгү мүчө мамлекеттердин мыйзамдарына сереп салууну жүргүзүү боюнча бирдиктүү ыкмалар 

	2024 – 2025-жылдар


	
	
	

	7. Комиссиянын сунуштарын колдонуунун жыйынтыктарын талдоо:
	
	
	

	

	Мүчө мамлекеттер тарабынан колдонуудагы жыйынтыктарды баалоо максатында ага карата керектөөчүлөрдүн укуктарын коргоо чөйрөсүндө Комиссиянын сунуштарынын тизмегин аныктоо
	2023-жыл

	Консультативдик комитеттин жыйынынын протоколу
	Комиссия
	мүчө мамлекеттер

	Комиссиянын сунуштарынын мүчө мамлекеттер тарабынан колдонулушунун жыйынтыктарын изилдөө
	2024 – 2025-жылдар
	жыйындын отчету (анализ)

	
	

	III. Ыйгарым укуктуу органдардын ортосундагы маалыматтык өз ара аракеттенүүнү өнүктүрүү

	8. Керектөөчүлөрдүн катышуусу менен чек ара аралык талаштарды чечүүгө көмөк көрсөтүү максатында ыйгарым укуктуу органдардын ортосунда керектөөчүлөрдүн укуктарын коргоо чөйрөсүндө маалыматтык алмашууну өнүктүрүүгө багытталган документтерди иштеп чыгуу жана сунуштарды түзүү, анын ичинде:
	2023 – 2025-жылдар

	
	
	

	ыйгарым укуктуу органдардын маалыматтык өз ара аракеттенүү процессинде берилген маалыматтардын курамын аныктоо
	2023-жыл

	Маалыматтардын курамы
	мүчө мамлекеттер 
	Комиссия

	керектөөчүлөрдүн катышуусу менен чек ара аралык талаштарды чечүүгө көмөк көрсөтүү максатында мүчө мамлекеттердин ыйгарым укутуу органдарынын өз ара аракеттенүү механизми боюнча сунуштарды даярдоо
	2024-жыл

	Комиссиянын сунуштары
	Комиссия
	мүчө мамлекеттер

	IV. Керектөөчүлөрдүн укуктарын коргоо чөйрөсүндө мүчө мамлекеттердин жарандарын окутууга, анын ичинде рационалдуу жана туруктуу керектөөнүн көндүмдөрүн түзүүгө багытталган биргелешкен иш-чараларды жүргүзүү


	9. Керектөөчүлөрдүн укуктарын коргоо маселелери боюнча мүчө мамлекеттердин жарандарын маалыматтандырууга жана окутууга, ошондой эле рационалдуу жана туруктуу керектөөнүн көндүмдөрүн түзүүгө багытталган биргелешкен иш-чаралардын тематикасын аныктоо (жылдын темасы):
	жыл сайын

	
	
	

	жылдын темасын ыйгарым укуктуу органдар менен макулдашуу, Комиссиянын сунуштарын даярдоо
	2023 – 2025-жылдар 
	Комиссиянын сунуштары
	Комиссия

	мүчө мамлекеттер 

	мүчө мамлекеттердин жалпыга маалымдоо каражаттарына жылдын темасын чагылдыруу, анын ичинде ыйгарым укуктуу органдардын расмий ресурстарын жана Комиссияны пайдалануу менен «Интернет» маалыматтык-телекоммуникациялык тармагында
	2023 – 2025-жылдар 

	жалпыга маалымдоо каражаттарындагы маалыматтар
	мүчө мамлекеттер 

	Комиссия


	10. Керектөөчүлөрдүн укуктарын коргоо маселелери боюнча керектөөчүлөрдүн коомдук бирикмелеринин катышуусу менен (тегерек стол), анын ичинде мүчө мамлекеттерде өткөрүлүүчү форумдардын, конференциялардын жана башка иш-чаралардын алкагында тематикалык секцияларды уюштуруу жана өткөрүү
	2023 – 2025-жылдар, 
иш-чараларды өткөрүү графигине ылайык 
	жыйынтыктоочу документтер 
	Комиссия
	мүчө мамлекеттер

	11. Жалпыга маалымдоо каражаттарын тартуу менен керектөөчүлөрдүн укуктарын коргоо маселелерине арналган медиялык иш-чараларды уюштуруу жана өткөрүү 
	2023 – 2025-жылдар
	жалпыга маалымдоо каражаттарындагы маалыматтар
	Комиссия
	мүчө мамлекеттер

	V. Керектөөчүлөрдүн катышуусу менен чек ара аралык талаштарды жөнгө салуу механизмдерин түзүү

	12. Керектөөчүлөрдүн укуктарын коргоо жаатында чек ара аралык талаштарды чечүү маселелери боюнча бирдиктүү аналитикалык изилдөөлөрдү жүргүзүү, анын ичинде электрондук соодага жана керектөөчүлөрдүн катышуусу менен чек ара аралык талаштарды жөнгө салуу механизмдерин түзүү үчүн анын негизинде негиздемени даярдоо
	2023 – 2024 годы




	Комиссиянын Коллегиясынын жыйынына баяндама
	Комиссия
	мүчө мамлекеттер

